ŠILUTĖS PIRMOSIOS GIMNAZIJOS

II.... KLASĖS MOKIN(ĖS)IO ............................................................

 *( vardas, pavardė)*

 **METINIS PROJEKTINIS DARBAS**

**.........................................................................................................**

**Temos pavadiniams**

 **Darbo vadovas**

**................. m.m.**

**Šilutė**

(**Turinio rašymas tiriamajame ir kūrybiniame**

**Darbe)**

**TURINYS**

1. ĮVADAS................................................................................................. 3
2. Temos pasirinkimas.
3. Darbo tikslai ir uždaviniai

 2. DĖSTYMAS ........................................................................................ 12

 a) Darbo eiga

 b) Darbo rezultatai ir analizė

1. IŠVADOS............................................................................................... 23
2. INFORMACINIAI ŠALTINIAI ............................................................
3. PRIEDAS ...............................................................................................

 **PROJEKTINIO DARBO STRUKTŪRA**

Projektinis darbas bus vertinamas tik toks, kuris atitiks struktūrą:

Kiekviena dalis rašoma naujame puslapyje.

1. **Titulinis lapas**

Tituliniame lape esantis darbo pavadinimas turi būti trumpas, tikslus ir aiškus bei atitikti darbo turinį.

1. **Turinys**

 Darbo turinys rašomas po titulinio puslapio ir niekada – darbo gale. Turinyje įvadinių dalių, skyrių ir baigiamųjų dalių pavadinimai rašomi didžiosiomis raidėmis; potemių, poskyrių – mažosiomis. Skyrių ir poskyrių pavadinimai numeruojami tik arabiškais skaitmenimis ir rašomi vienoje vertikalėje be atitraukimų; žodžių ,,skyrius‘‘, ,,dalis‘‘ rašyti nereikia. Literatūra, santraukos ir priedai nei turinyje, nei tekste nenumeruojami.

 **ĮVADAS**

 *(Atskiri 1-2 puslapiai)*

 Įvade pateikiamas trumpas tiriamojo objekto apibūdinimas, suformuluojama problema, iškeliama hipotezė.

 Svarbu pagrįsti temos aktualumą, darbo tęstinumą. Įvade gali būti padėka asmenims, prisidėjusiems prie darbo rengimo, tai mandagu, be to, didina darbo vertę, nes aišku, kad buvo konsultuotasi su kitais specialistais.................................

Įvadas dažniausiai rašomas būtuoju laiku neasmenine forma (pvz.: pateikta, nurodyta, surinkta, norėta ištirti).

**DARBO TIKSLO IR UŽDAVINIŲ FORMULAVIMAS**

Darbo pavadinimas, problema, tikslas ir uždaviniai turi būti glaudžiai tarpusavyje susiję, tačiau jie neturi kartotis.

Kiekvienas uždavinys atskleidžiamas atskirame darbo aprašo skyriuje.

Kiekvieno uždavinio sprendimo rezultatai, perteikti konkrečiame skyriuje, turi atsispindėti darbo išvadose.

 **Darbo tikslas** formuluojamas trumpai, vienu sakiniu. Jis turi atspindėti norimą pasiekti rezultatą. Suprantama, kad darbo tikslas turi atitikti suformuluotos temos pavadinimą, jame turėtų atsispindėti ir tyrimo objektas, t. y. tai, kas bus tiriama.

Tikslui formuluoti vartojamos įvairios analitinės reikšmės veiksmažodžių bendratys:

*nustatyti, įvertinti, palyginti, pagrįsti, sukurti* ir pan.Teorinio tyrimo atveju, formuluotei labiau tiktų šie veiksmažodžiai: *išanalizuoti, išnagrinėti, atskleisti, apibrėžti, aptarti.*

Projektinio darbo autorius, formuluodamas tikslą, turi būti ne tik tikslus, bet ir atsakingas už kiekvieną vartojamą sąvoką – tai, kas parašyta, turi būti padaryta.

*Tikslo formuluotėje neturėtų būti:*

* *jungtukų „ir“, parodančių tik tikslo dvigubinimą ar trigubinimą, nes tai jau būtų skirtingų darbų tikslai; vienas darbas turi turėti tik vieną aiškų tikslą;*
* *papildomų paaiškinamųjų frazių, nusakančių įvairius tyrimo aspektus ar rezultatų taikymo sąlygas.*

Suformulavus darbo tikslą, nustatomi konkretūs planuojamo **darbo uždaviniai**, kuriuos reikia išspręsti, norint pasiekti suformuluotą darbo tikslą.

Nėra taisyklės, kuri nurodytų kiekvieno darbo autoriui, kiek jis turi iškelti tyrimo uždavinių: formuluojama tiek, kiek yra įmanoma aprėpti probleminių klausimų ar aspektų. Projektiniam darbui rekomenduojama nustatyti 2–3 darbo uždavinius.

Uždaviniai negali būti bendresni už patį tikslą.

Tyrimo uždavinių formuluotės negali pakartoti tyrimo tikslo formuluotės ar jos dalies bei išsikeltų probleminių klausimų formuluočių.

Kiekvienas uždavinys orientuotas į tarpinį rezultatą, todėl jis turi būti formuluojamas baigtine į rezultatą (ne veiksmą) nukreipta forma (ne daryti, o padaryti). Uždaviniai turi atskleisti projektinio darbo esmę, metodiką ar veiklas.

Uždaviniai neturi būti per smulkūs ir nevienodo ,,svorio“.

Nerekomenduojama darbo uždaviniais įvardyti vien mokslinės literatūros analizės ar išvadų ir pasiūlymų rengimo.

Darbo uždavinių neleistina suplakti su pagalbinėmis užduotimis, pvz., sukaupti reikiamą medžiagą, sudaryti anketą, parinkti iliustracijas ir pan.

Uždavinių pateikimo nuoseklumas taip pat svarbus. Pirmiausia pateikiami uždaviniai, susiję su teorine dalimi, o po jų seka uždaviniai, orientuoti į empirinę dalį.

Bet kurio pobūdžio projektinio darbo uždaviniai turi būti aiškiai apibrėžti, išmatuojami ir orientuoti į užbaigimo rodiklius, todėl juos formuluojant pravartu iškart numatyti, **kokio rezultato tikimasi** ir kas parodys, kad pasiektas būtent planuotas rezultatas, t. y. reikia numatyti ir kiekvieno rezultato rodiklius.

# Uždavinių, veiklų ir rezultatų atitiktis



Rodiklių numatymas padės mokiniui aiškiai suprasti, kokio rezultato tikisi projektinio darbo vadovas ir vertinimo komisija, kokio rezultato jis pats turi siekti. Be to, tai suteikia galimybę mokiniui aktyviai dalyvauti vertinimo ir įsivertinimo procese. Rekomenduotina, kad uždavinių, veiklų ir rezultatų atitiktis būtų aptarta ir derinama su darbo vadovu, kad būtų pasiektas abipusis sutarimas dėl laukiamo rezultato.

**DĖSTYMAS**

*(Iki 5 puslapių)*

 Tai pagrindinė darbo dalis, esminė šio skyriaus paskirtis **–** pateikti pačius tyrimų rezultatus ir jų analizę. Naudojami statistinio duomenų apdorojimo ir jų fiksavimo būdai (lentelės, grafikai, diagramos, piešiniai, schemos, brėžiniai, planai, kartogramos, fotografijos ir kt.). Pateikiame tik svarbiausią medžiagą, mažiau reikšmingi duomenys – nurodomi prieduose.

**Kūrybinio darbo** rezultatas gali būti filmas, paveikslas, nuotraukos ar jų paroda, laikraštis, žurnalas ir kt.

Perskaitęs rezultatų skyrių skaitytojas turėtų suprasti, kas buvo atrasta.
Šis skyrius rašomas būtuoju laiku. Visa vaizdinė medžiaga numeruojama.

Jei iliustracijas reikia pacituoti (aptarti) tekste, turi būti jos nuoroda, *pvz., 4 pav.* Arba *žr. 4 pav.,* o pati iliustracija įrašoma tik po nuorodos. Jei iliustracija neoriginali, būtina nurodyti šaltinį. Lentelės numeruojamos atskirai, numeris ir pavadinimas rašomi virš lentelės. Pavyzdžiui:

*Dujų sudėtis (pagrindiniai junginiai). Lentelė Nr.1*

|  |  |  |
| --- | --- | --- |
| *Eil.* *Nr.* | *Cheminis junginys* | *Koncentracija* |
| *1.* | *CH4* | *0-85% tūrio* |
| *2.* | *CO2* | *0-88% tūrio* |
| *3.* | *NH3* | *0-0,35 ppm* |

Apibendrinant rezultatus, atskleidžiami dėsningumai, tarpusavio ryšiai, bendrumai, skirtumai ir išimtys. Svarbūs ir vertybių teiginiai, kurie pademonstruoja sugebėjimą analizuoti ir įžvelgti ryšį tarp faktų ar reiškinių, pvz.: ,,1-as analizės metodas yra patikimesnis, nes leidžia nustatyti dujų koncentraciją 0,01% tikslumu, 2-as analizės metodas yra trumpesnis, todėl tinka preliminariam dujų koncentracijos apskaičiavimui.‘‘

**IŠVADOS**

*(0,3-1 puslapis, rašoma atskirame lape)*

 Darbo pabaigoje suformuluojamos aiškios konkrečios išvados, kurios turi sietis su tyrimų rezultatais, kiekvieną darbo uždavinį atspindi 1-2 išvados.
 Perskaitęs išvadas, skaitytojas turi suprasti, ką reiškia tyrimų metu gauti rezultatai.

INFORMACINIAI ŠALTINIAI

*(Iki 1****-****2 puslapių)*

Sąrašas pateikiamas abėcėlės tvarka, visi pacituoti šaltiniai turi būti nurodyti literatūros sąraše.

Pavyzdys:
1.Lekevičius E., Motiejūnienė E. Gamta ir žmogus. Vadovėlis 6 klasei. I dalis. Vilnius.: Šviesa, 1988
2.Fritz Erpel. Max Beckmann. Berlin: Henschelverlag Kunst und Gesellshaft DDR, 1985
3.Švietimo informacinių technologijų centras (2003). Mokyklų materialinė bazė. <http://ais.ipc.lt>
4. Pokalbiai apie atminties ateitį. Vilnius.: Baltos lankos, 2001

5.<http://www.fahn.com/kafka.jpg> (interneto puslapio adresas nurodomas tikslus, nedera nurodyti tik duomenų paieškos sistemos adresą, pvz: [www.google.lt](http://www.google.lt) )

 Jei naudota literatūra neįtraukta į literatūros sąrašą, įrodžius plagijavimą, projektinis darbas nebus įskaitytas.

 **PRIEDAI**

 Jų numeracija tęsiama, be to, kiekvienas priedas turi savo numerį ir nuorodą pagrindiniame tekste. Anketos paliekamos segtuve.

 **PRISTATYMAS**

 Forma gali būti įvairi. Pristatymą patartina ruošti su vadovaujančiu mokytoju, būtina pristatant darbą aiškiai pasakyti darbo tikslą, uždavinius, išvadas, problemas, su kuriomis teko susidurti atliekant darbą. Vengti šou elementų.

 **PROJEKTINIO DARBO MAKETAVIMAS**

Visų lapų (ir titulinio) paraštės: kairioji – 3 cm, dešinioji – 1 cm, kitos po 2cm.

Tarpai tarp eilučių – 1,5 cm.

Šriftas – Times New Roman, teksto – 12 pt., antraštės – 14 pt.

Tekstas turi būti suformatuotas (pirma pastraipos eilutė atitraukta nuo krašto, o pastraipos tekstas išlygintas pagal paraštę).

Rašto kultūra:

- lietuviškos kabutės, dešimtainės trupmenos kablelis, ilgas brūkšnys;

- lietuviškos raidės;

- taisyklingas stilius;

- korektūra;

- vartojamų terminų lietuviški atitikmenys (skliausteliuose kursyvu pateikiami originalo kalba).

**PROJEKTINIO DARBO VERTINIMAS**

Projektinio darbo rengimo ir pristatymo etapai:

- iki lapkričio mėn. 15 d. (pirma konsultacija);

- iki gruodžio 15 d. (antra konsultacija);

- iki kovo 15 d. (trečia konsultacija);

- dvi savaitės iki gynimo (ketvirta konsultacija);

**Pirmasis etapas** trunka nuo spalio 15 d. iki lapkričio 15 d. Iš patvirtintų temų sąrašo kiekvienas mokinys motyvuotai renkasi projektinio darbo temą. Organizuojama pirmoji konsultacija, kurios metu aptaria darbo temą, patikslina darbo tikslus ir pasirinktą literatūrą.

**Antrasis etapas** trunka iki gruodžio 15. Organizuojama antroji konsultacija:

- mokinys pateikia surinktą literatūrą, parašytą įvadą;

- vertinamos asmeninės mokinio pastangos dirbti savarankiškai ir kūrybiškai.

**Trečiasis etapas** apima laikotarpį iki kovo 15d. Šį etapą vertina darbo vadovas:

-vertinamas temos atskleidimas, pasirinktos temos plėtotė;

-vertinamos asmeninės mokinio pastangos dirbti savarankiškai ir kūrybiškai;

-vertinamas techninių ir meninės raiškos priemonių taikymas.

 **Ketvirtas etapas** dvi savaitės iki gynimo. Per ketvirtą konsultaciją įvertinamas atliktas darbas.

Vertinant **tiriamąjį darbą** galima atsižvelgti į:

- temos rinkimosi pagrįstumą;

- ar tikslas, uždaviniai, pasirinkti šaltiniai, metodika atitinka pasirinktą temą;

- ar numatytas projekto atlikimo darbo grafikas atitinka projektinio darbo vertinimo metodikoje nurodytus laikotarpius.

Mokinys turi pristatyti būsimo **kūrybinio darbo** idėjų eskizus, projektus, kūrybinio darbo atlikimo planą. Vertinama:

- temos pasirinkimo pagrįstumas;

- ar darbo apimtis, pasirinkta dailės (ar kitos srities) rūšis, žanras, atlikimo technika, medžiaga tinkama idėjai realizuoti;

- originalus temos sprendimas;

- ieškojimų įvairovė.

**Baigtą darbą** vadovas įvertina iki 60 taškų. Vadovui paliekama teisė mažinti taškų sumą už nenuoseklų mokinio darbą. Baigtą darbą mokinys vadovui pristato **dvi savaitės iki gynimo!**

*Tiek kūrybinis ir tiriamasis darbas vertinamas remiantis tais pačiais reikalavimais.*

**TIRIAMOJO DARBO VERTINIMAS**

 Tiriamajame darbe vertinama:

- moksliškumas (gebėjimas remtis moksline literatūra, duomenų lyginimas ir analizė, mokslinės metodikos taikymas ir eksperimento kokybė, apibendrinimas);

- darbo tęstinumas, savarankiškumas (darbo sąsaja su anksčiau vykdytais tyrimais, jei tokie buvo, ir numatomos plėtojimo galimybės);

- tyrimų ryšys su gyvenimu (mokslinių duomenų atskleidimas, visuomenės informavimas, renginių organizavimas ir kita praktinė veikla – talkos, ekskursijos ir kt.);

- kalbinė raiška ( stilius, kalbos raiška, maketavimas ).

 **KŪRYBINIO DARBO VERTINAMAS**

Kūrybiniame darbe vertinama:

- pasirinktos dalyko rūšies specifikos išmanymas;

- išradingas ir tikslingas pasirinktos technikos panaudojimas;

- darbo temos ir idėjos atskleidimas;

- kaip estetiškas darbo pateikimas ar eksponavimas atitinka pasirinktos dailės (ar kitos srities) rūšies specifiką.

*Projektinis darbas pateikiamas atsižvelgiant į bendruosius lietuvių kalbos kultūros reikalavimus.*

**PRISTATYMO VERTINIMA*S***

Pristatymo metu vertinama*:*

- pristatymo glaustumas, informatyvumas (3-5 min);

- gebėjimas atsakyti į klausimus;

- vaizdinės informacijos kokybė ir efektyvumas;

- kalbos kultūra (kalbos ir rašybos taisyklingumas);

- darbo struktūra.

Vertinimo komisijai patariama pasinaudoti pristatymo vertinimo lentele.

Komisija parašo galutinį įvertinimą ir pasirašo. Taip pat per 3 darbo dienas informuoja mokinius apie projektinio darbo įvertinimus raštu

Kiti atvejai:

- jei mokinys planuoja išvykti (konkursas, olimpiada ir k. t.), prieš 2 savaites parašęs prašymą direktoriui, darbą pristato anksčiau;

- jei mokinys dėl pateisinamos priežasties (išvykęs, tėvams pateisinus ir kt.), darbas ginamas direktoriaus įsakymo numatyta tvarka.